Romania a castigat meciul amical impotriva Danemarcei, scor 2-0 , prin golurile inscrise de Claudiu Keseru in repriza secunda. Victoriile inregistrate cu Irlanda de Nord si Danemarca au propulsat nationala Romaniei pana pe pozitia a 15-a in clasamentul FIFA. Eric Bicfalvi a debutat in tricoul nationalei. Acesta a fost ultimul meci din 2014 pentru echipa nationala, urmatorul fiind 29 martie, de la ora 19:00, cu Insulele Feroe, in Grupa F a preliminariilor EURO 2016 .

Romania incheie anul pe locul 15 in lume, depasita de putin de Anglia, care a batut Scotia intr-un amical marti seara cu 3-1. Englezii au 1032 de puncte, iar Romania 1014.

In meciul de marti seara de pe Arena nationala, danezii au avut primele ocazii la poarta lui Pantilimon, in minutele 3 si 8, cand Kvist a aparut la finalizare cu o lovitura de cap imprecisa, fiind urmat de Ankersen, cu o executie puternica din marginea careului mic.

In minutul 11, tricolorii au impins mingea in plasa din centrarea lui Alexandru Maxim, insa slovenul Slavko Vincic a observat bine faultul in atac al lui Paul Papp si a pastrat intacta tabela stadionului National Arena.

Tot Papp, la mijlocul reprizei, a incercat de la distanta. Sutul din alergare al golgeterului inedit al Romaniei a mers la un metru peste transversala.

Lucas Andersen nu a avut un debut fericit la nationala Danemarcei, dupa ce a fost trimis la spital de Sanmartean. Mijlocasul Stelei l-a accidentat pe Andersen cu un cot a la Gabi Muresan, de generic pentru Comisiile Federale din Romania, care probabil au gustat din plin momentul.

Partea secunda a debutat cu Bendtner in rol de finalizator. "Panti" si-a aparat bine coltul scurt si a retinut de langa bara.

Romanii au raspuns imediat. Introdus la pauza pe teren, Chipciu a inventat o pasa de geniu peste apararea danezilor pentru Keseru, care l-a culcat pe Andersen si a punctat pentru a doua oara sub tricolor (53).

Doua minute mai tarziu, Maxim a evadat in flancul drept, insa nu a fost la fel de precis singur cu portarul advers. "Scarita" acestuia aproape ca a mangaiat stalpul din dreapta lui Andersen.

In minutul 59, Keseru a realizat dubla in urma unui sut splendid la vinclu, de la aproximativ 25 de metri.

Cu un sfert de ora inainte de ultimul fluier al slovenului Slavko Vincic, Vibe l-a intors pe toate fetele in careu pe Gardos, insa s-a lovit de blocajul lui Pantilimon, iesit providential la coltul scurt.

Prepelita (81) si Keseru (84) au oferit ultimele momente fierbinti ale amicalului cu Danemarca.

Romania: Pantilimon - Papp, Chiriches, Gardos, Rat - Hoban, Prepelita - Enache, Maxim, Sanmartean - Keseru

Antrenor: Anghel Iordanescu

Au mai jucat: Adi Popa, Chipciu (46), Bicfalvi (64), C. Moti (70), Luchin (80), Pintilii (84)

Danemarca: S. Andersen - Jacobsen, Kjaer, Bjelland, Boilesen - Christiansen, Kvist, Thomsen - Vibe, Bendtner, Andersen

Antrenor: Morten Olsen

Au mai jucat: Wurtz (26), Vestergaard, Bech (46), Hansen (70), Y. Poulsen (73), S. Poulsen (80)

Arbitri: Slavko Vincic, Matej Zunic si Bojan Ui (Slovenia); rezerva: Alexandru Tudor.

Cartonase galbene: Papp 61

Cartonase rosii: -

Stadion: Arena Nationala (Bucuresti)

Spectatori: 10.000